CELEX: 62020TN0727
Language: da
Date: 2020-12-07 00:00:00
Title: Sag T-727/20: Sag anlagt den 7. december 2020 –Kirimova mod EUIPO

3.5.2021   
            
            
               DA
            
            
               Den Europæiske Unions Tidende
            
            
               C 163/36
            
         
      Sag anlagt den 7. december 2020 –Kirimova mod EUIPO
      (Sag T-727/20)
      (2021/C 163/49)
      Processprog: engelsk
      
         Parter
      
      
         Sagsøger: Nigar Kirimova (München, Tyskland) (ved advokat A. Parassina)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Sagsøgerens påstande
      
      
                  —
               
               
                  Afgørelse truffet den 30. september 2020 af EUIPO’s administrerende direktør annulleres.
               
            
                  —
               
               
                  EUIPO tilpligtes at give sagsøgeren dispensation fra nationalitetskravet, jf. artikel 120, stk. 4, litra b), i Europa-Parlamentets og Rådets forordning (EU) 2017/1001 af 14. juni 2017 om EU-varemærker (1) (herefter »forordning 2017/1001«).
               
            
                  —
               
               
                  EUIPO tilpligtes at indføre sagsøgeren på listen over godkendte mødeberettigede, jf. artikel 120 i forordning 2017/1001.
               
            
                  —
               
               
                  EUIPO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Med søgsmålet har sagsøgeren nedlagt påstand om annullation af afgørelse nr. ER 93419-2020 truffet af EUIPO’s administrerende direktør den 30. september 2020 vedrørende sagsøgerens anmodning om at blive indført på listen over godkendte mødeberettigede, jf. artikel 120 i forordning 2017/1001, og om en dispensation, jf. artikel 120, stk. 4, litra b), i forordning 2017/1001.
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om en tilsidesættelse af retssikkerhedsprincippet.
               
            
                  2.
               
               
                  Andet anbringende om en tilsidesættelse af artikel 120 stk. 4, i forordning 2017/1001, da denne bestemmelse ikke er blevet fortolket og implementeret i lyset af grundlæggende EU-principper og det grundlæggende forbud mod forskelsbehandling.
               
            
                  3.
               
               
                  Tredje anbringende om en tilsidesættelse af princippet om god forvaltningsskik ved misbrug af skønsbeføjelsen.
               
            
                  4.
               
               
                  Fjerde anbringende om en tilsidesættelse af artikel 94 og 97 i forordning 2017/1001, idet der er sket en tilsidesættelse af retten til at blive hørt.
               
            
                  5.
               
               
                  Femte anbringende om en ukorrekt bedømmelse af de beviser, der er blevet indgivet til støtte for sagen.
               
            
         (1)  EUT 2017, L 154, s. 1.